hu en hu hu en hu hu hu pt en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu su en en hu hu hu hu hu hu hu hu hu hu hu hu hu hu hu hu hu hu hu hu hu hu hu pt hu de hu hu hu sv en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en
A Kúria szerint nem biztos, hogy a budai orvos csonkította meg Renner Erikát
"A megszokás ne álljon a fejlődés útjába."  (dr. House)
"Veszélyes dolog, ha az embernek igaza van valamiben,
amiben a hivatalos szervek tévednek." (Voltaire)
Amennyiben kérdése van, kérem forduljon szakértőnkhöz:
Use tab to navigate through the menu items.
A Kúria szerint nem biztos, hogy a budai orvos csonkította meg Renner Erikát
Több mint négy évvel azután, hogy Renner Erikát 2013. március 12-én az otthonában egy maszkos férfi megtámadta, elkábította és maró lúggal öntötte le a nő nemi szervét, a Kúria június 13-án jogerős ítéletet hirdetett a lúgos támadásként ismertté vált ügyben.
A harmadfokú bíróság szerint nem egyértelmű, hogy a Budai Irgalmasrendi Kórház egykori főigazgatója volt a lúgos támadó, ezért a Kúria kedden hatályon kívül helyezte a másodfokú döntést és a Fővárosi Ítélőtáblát új eljárásra utasította.
Kónya István, a Kúria tanácselnöke szerint ebben az ügyben közvetlen bizonyítékok gyakorlatilag nem álltak a bíróságok rendelkezésre, hiszen a vádlott soha nem tett beismerő vallomást, a sértett pedig soha nem ismerte fel támadóját és a cselekmények csak egy részéig szolgált információkkal. Így nem derült ki, hogy "ki végezte a támadást, ki tartotta a támadás eszközét, mint ahogy az sem, hogy ki öntötte a maró anyagot a sértettre." Renner Erika otthonában ráadásul DNS-nyomokat sem találtak és a bűncselekményt nem látta egy harmadik kívülálló személy.
A másodfokú bíróság ugyan helyesen ismerte fel az elsőfokú bíróság ítéletének megalapozatlanságát, de azokat nem oldotta fel teljesen. És bár a bíróságok eljutottak egy bizonyos pontig, ahol azt a megállapítást tették, hogy a közvetlen bizonyítékok a bűnösség irányába mutattak, de a Kúria szerint ez kevés. Ki kell mondani, hogy ezt a bűncselekményt a vádlott, és csakis ő követte el.
Éppen ezért az új eljárásban a Fővárosi Ítélőtáblának "tovább kell mennie azon az úton, amin elindult." Újra be kell idézni a tanúkat és szembesíteni a vádlottal, valamit a Nemzeti Adó-es Vámhivatal segítségével többek között tisztázni kell azt is, hogy hónapokkal a szakítás után, hogyan került Bene Krisztián irodájába a Renner Erikának címzett hivatalos levél.
Vagyis öt évvel a támadás után, a nőt újra szembesítik majd a lúgos támadással vádolt orvossal. Renner Erika a Velvetnek az ítélethirdetés után azt mondta, hogy a mai napig nem tudja, ki támadta meg 2013-ban, de ezt nem is az ő feladata kideríteni. Gál András, a nő ügyvédje szerint ezt az ügyet bonyolultságánál fogva évtizedekig fogják emlegetni. A Kúria nem akarta, hogy indoklási pontatlanságok maradjanak az ítéletben, ezért helyezte hatályon kívül a másodfokú döntést. Bár szerintük az ügyet ma lezárhatták volna, de minden ügyet lehet még precízebben megvizsgálni.
Kínkeserves vádemeléstől a Kúriáig jutottak
Bár a nő soha nem ismerte fel a támadóját, és ezért a Fővárosi Főügyészség először vádat sem akart emelni, az első fokon eljáró bíróság tanácsa szerint viszont már ahhoz sem fért kétség, hogy a Budai Irgalmasrendi Kórház akkori igazgatója volt a maszkos támadó, aki a brutális támadással volt szeretője szexuális életét akarta örökre tönkretenni. Bene Krisztiánt első fokon viszont mindössze
4 év börtönbüntetésre ítélték és csupán 5 évre tiltották el az orvosi hivatásától.
Azért csak ennyire, mert a bíróság előtt a megvizsgált bizonyítékok alapján nem bizonyosodott be, hogy az orvos életveszélyes helyzetet idézett volna elő azzal, hogy Renner Erikát az otthonában elaltatta, nemi szervét maró anyaggal lelocsolta, és magára hagyta. Benét ezért életveszélyt okozó testi sértés helyett, csak maradandó fogyatékosságot és súlyos egészségromlást okozó testi sértés, valamint kifosztás miatt ítélték el.
Mindkét fél fellebbezett, így az ügy másodfokon a Fővárosi Ítélőtáblán folytatódott. A bűncselekmény minősítése ellen az ügyben, másodfokon eljáró Fővárosi Fellebbviteli Főügyészségnek viszont sokáig egyáltalán nem volt kifogása, csupán a büntetés mértékét súlyosbították volna. Renner Erika viszont bekeményített, ügyvédet váltott, és az új védővel már egy magánszakvéleményt is benyújtottak az ítélőtáblának. Szerintük ugyanis sokkal súlyosabb bűncselekmény valósult meg: mégpedig eshetőleges szándékkal elkövetett emberölési kísérlet történt, előre kitervelten, aljas célból, különös kegyetlenséggel, egy védekezésre képtelenné tett emberrel szemben.
Az ügyészség végül módosított és súlyos testi sértés helyett életveszélyt okozó testi sértéssel vádolta a volt kórházigazgatót, akit 2017. március 10-én másodfokon életveszélyt okozó testi sértés bűntettében, kifosztás bűntettében, magánokirattal és készpénzhelyettesítő eszközzel való visszaélés bűntettében, valamint magánlaksértés vétségében is bűnösnek mondott ki a Fővárosi Ítélőtábla. Bene 9 év börtönbüntetést kapott, az orvosi hivatásától örökre, a közügyektől pedig 9 évre tiltották el.
A másodfokú ítélet ezzel azonban nem lett jogerős. Kifosztás és a magánlaksértés ügyében első fokon ugyanis nem, csak másodfokon született döntés, ezért az ügy a Kúrián folytatódott.
Négy év küzdelem után következhet-e megnyugvás?
Bene a nyomozás alatt és a bíróság előtt is következetesen tagadta, hogy ő követte volna el a bűncselekményt és az utolsó szó jogán is arról beszélt, hogy csak azért került a vádlottak padjára, mert a rendőrségnek nem volt jobb ötlete.
Ő egyébként nem ilyen módszerekkel rendezi konfliktusait, hiszen nem 16 éves már. A volt kórházigazgató és ügyvédje, Szekér Gyula szerint az eljárás hemzsegett a hibáktól, ezért a Kúriától is az orvos felmentését kérték, és indítványozták, hogy a Kúria helyezze hatályon kívül a másodfokú bíróság ítéletét, valamint utasítsa új eljárásra az első fokú bíróságot.
A védelem az eljárás alatt egyébként nem válogatott az eszközökben. Magánszakértőt kért fel, aki kihozta, hogy a nő sérülései nem voltak életveszélyesek, aztán a harmadfokú tárgyalás első napjára előkerült egy levél is, amely szerint hónapokkal a bűncselekmény előtt valaki pont egy ilyen támadás elkövetésével akarta megbízni a levélírót, ennek a valakinek pedig az áldozat, Renner Erika megszerzése volt a célja. Az ügyben a Fővárosi Főügyészség feljelentéskiegészítést rendelt el, aminek teljesítésére a Budapesti Rendőr-főkapitányságot jelölte ki, de a BRFK azt végül elutasította.
Renner Erikát az elmúlt négy évben kilencszer műtötték, de életminősége és szexuális élete már soha nem lesz olyan, mint a támadás előtt. Mivel az orvos az eljárás alatt és a másodfokú ítélet kihirdetése után is szabadlábon volt, a nő 24 órás rendőri védelmet kapott, azaz minden nap le kellett jelentenie a rendőröknek, mikor, és hova megy.
Kommentár: dr. Regász Mária
Szerencsére nem zárták le végleg, sajnos most kezdik elölről. Tény, hogy rengeteg hibát vétettek a nyomozás során, azonban az is tény, hogy az, hogy a vádlott elítélését követően „bejelentkezik” egy ismeretlen és magára vállalja a bűncselekmény elkövetését, vagy épp olyan látszatot kelt, mintha azt más követte volna el, nagyon jól ismert trükk a büntetőeljárásokban.
Az én egyik ügyemben próbálkoztak hasonlóval, konkrétan azzal, hogy megindult rágalmazás miatt egy büntetőeljárás egy magas beosztású személlyel szemben, akit első fokon el is ítéltek. Az eljárás jó sokáig tartott, majd másodfokon, amikor az ügy egyébként már elévült volna, jött egy levél a vádlott informatikusától, hogy ő követte el a cselekményt. Csakhogy éjjel 3-kor küldték a rágalmazó anyagot a vádlott facebook üzenőfalára, nyilván nem alszik a vádlottal az informatikusa, aki egyébként máshol is lakik. Szóval a trükk bejött, a bíróság a vádlottat felmentette, az informatikusa ellen nem indított eljárást, mert az már elévült.
Post not marked as liked
Zaklatás 3 - Lúgos támadás (interjú dr. Regász Máriával)
A Kapcsolattartás akadályozása (interjú dr. Regász Máriával)
Meddig mehet? – a családon belüli erőszak (TV Riport dr. Regász Máriával)
A Kúria szerint nem biztos, hogy a budai orvos csonkította meg Renner Erikát
47 jel, hogy egy nárcisztikussal élsz egy fedél alatt
Online segély indul bántalmazottaknak (Kommentár: dr. Regász Mária)
Hónapokkal a támadás előtt tudták a rendőrök, hogy savval fogja leönteni partnerét (Kommentár: dr. R
Lúgos ügy: Előzetesbe került a lúgos orvos, Renner Erika pedig a végsőkig kitart (Kommentár: dr. Reg
Lúgos ügy: Kilenc évet kapott a lúgos támadó
Kövessen (még nem üzemel)
MOM-tragédia: Megdöbbentő dol­gok de­rül­tek ki a gyúj­to­gató kisfi­ú­ról!
Tragédia: Diáktársai előtt ugrott a vonat elé az iskolában cikizett fiú! (Kommentár: dr. Regász Mári
Hivatalosan is csökkenti a szívbetegségek kockázatát a nyaralás
Beteges szörny lakozott benne
Hiába a rengeteg bejelentés a NAV-hoz, nem ugranak a pénzmosásra (Kommentár: dr. Regász Mária)
Pénzbüntetést kért az ügyészség Kenderesi Tamásra (Kommentár: dr. Regász Mária)
Szörnyű dolgot tett a nagymamájával a 9 éves fiú
Terjed az “adat-túszdráma” (Kommentár: dr. Regász Mária)
Így védheti meg magát a gyerek, ha megtámadják az utcán vagy a suliban (Kommentár: dr. Regász Mária)
Szexuális zaklatás miatt nyomoznak egy volt MSZP-s képviselő ellen (Kommentár: dr. Regász Mária)
28 évig ült börtönben ártatlanul (Kommentár: dr. Regász Mária)
4 hónap leforgása alatt fokozatosan tűnt el a teljes személyiségem (Kommentár: dr. Regász Mária)
Kenderesi: Hozzáértem a fenekéhez, de vétséget nem követtem el (Kommentár: dr. Regász Mária)
Jelek, amikből rögtön kiderül, ha fuldoklik a gyereked
Fénylik, de nem arany – a nárcisztikus személyiség (Kommentár: dr. Regász Mária)
A legszörnyűbb mondatok, amik párterápián hangzottak el
A FIÚ, AKIT ORVOSI UTASÍTÁSRA LÁNYKÉNT NEVELTEK
A gyereknek árt a testi fenyítés, függetlenül attól, hogy mit gondolunk róla (Kommentár dr. Regász M
Haldokló madarakat hazahordó macska ellen is jó a mesterséges intelligencia
Mit tegyél, ha rájössz, hogy bántalmazó kapcsolatban élsz? (Kommentár: dr. Regász Mária)
Mikor viheti el, és mi van, ha nem hozza vissza a gyereket? Amit tudni kell a gyermekláthatásról (Ko
Leugrott egy 12 éves kisfiú a hetedik emeletről! Búcsúlevelet is hagyott! (dr. Regász Mária)
Hat év után egy emésztőből került elő egy hétgyermekes anya holtteste (Kommentár: dr.Regász Mária)
Szeméremsértő kijelentéseket tett, miközben a nadrágját letolta (Kommentár: dr. Regász Mária)
"A gyermekvédelem ügye nem tűr kompromisszumokat” (Kommentár: dr. Regász Mária)
© 2007 by Kapcsolattartas.hu.